Żagħżugħ ta' 19-il sena ġie meħlus b'mod kundizzjonali u ordnat iħallas għat-tiswijiet ta' ambulanza li għamilla l-ħsara waqt li kien fis-sakra. Ir-raġel, mis-Sudan u li jgħix fil-villaġġ tat-tined f'Ħal Far ammetta l-akkużi relatati mall-inċident quddiem il-Maġistrat Doreen Clarke. L-inċident seħħ il-Ħamis għall-ħabta tal-10pm. Ir-raġel tressaq il-Qorti akkużat bi ħsara kriminali, li hedded infermier u li kkawża diżordni pubblika. Huwa ġie mixli wkoll li kien fis-sakra u inkapaċi li jieħu ħsieb tiegħu nnifsu fil-pubbliku. Ir-raġel wieġeb ħati tal-akkużi. L-Ispettur Janetta Grixti qalet lill-Qorti li r-raġel intilef minn sensih u li ġiet imsejħa ambulanza biex tassisti. Meta waslet l-ambulanza r-raġel hedded lit-tim mediku. Huwa kkawża wkoll ħsara ta' €507 lill-ambulanza. Il-Qorti ħelsitu kundizzjonalment għal sentejn u ordnatlu jħallas €507 għall-ħsara li kien ikkawża. Ir-raġel ġie mwissi li jekk jikkommetti reat ieħor, imur il-ħabs. .td_uid_3_60f99c053a425_rand.td-a-rec-img{text-align:left}.td_uid_3_60f99c053a425_rand.td-a-rec-img img{margin:0 auto 0 0}